**Əliyev Məmməd Əli oğlu**
**Əliyev Məmməd Əli oğlu** — "Şərəf nişanı" ordenli, SSRİ-nin fəxri dəmiryolçusu, Əmək veteranı.

Həyatı
------

Məmməd Əli oğlu Əliyev 9 sentyabr 1934-cü ildə keçmiş Dəvəçi indiki Şabran rayonunda Kərbəlayi Ustad Əlinin ailəsində anadan olmuşdur.

Təhsili
-------

1959-cu ildə Bakı dəmir yolu texnikumuna daxil olmuş və 1963-cü ildə dəmiryolunun istismarı üzrə texnik ixtisasına yiyələnmişdir. 1964-cü ildə Rostov Dəmiryolu mühəndisləri İnstitutuna qəbul olunmuş və 1971-ci ildə dəmiryolunun istismarı üzrə mühəndis ixtisasına yiyələnmişdir, 1975-ci ildə Moskvada dəmiryol nəqliyyatı rəhbər işçilərinin ali ixtisasartırma kurslarını bitirmişdir.

Əmək Yolu
---------

1962-1968-ci illərdə keçmiş Nasosnu indiki Zeynalabdin Tağıyev qəsəbəsində dəmiryol stansiyasının rəisi vəzifəsinə təyin olunmuşdur. 1968-ci ilin avqust ayında isə yenidən Dəvəçi Dəmiryol Stansiyasının rəisi vəzifəsinə təyin olunmuşdur. 2000-ci ilə qədər bu vəzifədə çalışmışdır. Beləliklə, 1950-ci ildən əmək fəaliyyətinə başlamış, sıravi dəmiryolçudan, 1962 – 2000 ci ilədək Dəvəçi stansiyasının rəisi vəzifəsinə qədər uzun bir əmək yolu keçmişdir.

Mükafatları
-----------

* SSRİ Ali Soveti Rəyasət heyətinin fərmanı ilə 28 fevral 1974-cü ildə "Şərəf nişanı" ordeni ilə təltif  edilib.
* 31 yanvar 1984-cü ildə "Əmək veteranı" medalı ilə təltif edilib.
* 31 oktyabr 1984-cü ildə SSRİ-Yollar Naziri N.S.Konarevin əmri ilə Fəxri dəmiryolçu döş nişanı ilə təltif edilib.
* Müxtəlif vaxtlarda SSRİ və Respublika Dəmir yolları Nazirliyinin, eləcə də rayon partiya komitəsinin (20-dən çox) Fəxri fərmanlarına layiq görülüb.

Haqqında Nəşrlər
----------------

### Kitablar

1. "Adın işığı" -1998   Aydın Tağıyev
2. "Eldən soruş" -2001

### Qəzetlər

1. İqtisadi ğöstəricilər - Vışka qəzeti 20 dekabr 1973
2. Ratsionalizatorskoe predlojenie - Vışka qazeti 25 iyu 1976
3. Ratsionalizatorskoe predlojenie - Vışka qazeti 20 sentyabr 1976
4. Ratsionalizatorskoe predlojenie - Vışka qazeti 12 oktyabr1978
5. Vaqonlardan səmərəli istifadə  - Bakı qəzeti 27 noyabr1978
6. Ali sovet sədrinin fərmanı  - Komynnist qəzeti 18 fevral1984
7. Dəmiryolçu ənənəsi - Trud qəzeti 16 noyabr1985
8. "Bu dünyadan qatarlar gedər.." -  Xalq qəzeti 04 iyun 1999
9. "ВАГОНАМ-ПОЛНУЮ НАГРУЗКУ"  - Vışka qəzeti 01 fevral 1977

*Hər il  yerli rayon və Azərbaycan dəmiryolçusu qəzetlərində dəyərli  məqalələri dərc olunub.*

Ailəsi və Vəfatı
----------------

6 övladı 16 nəvəsi var. Həyat Yoldaşı  Əliyeva Səlminaz Şəmsəddin qızı 16,10,1940-cı ildə anadan olub və 05.02.2000-ci idə dünyasını dəyişib.

### Övladları:

1.     Nazirə Məmməd qızı Əliyeva – 1958-ci ildə anadan olub. Ali təhsilli mühəndisdir. 

2. Tahirə Məmməd qızı Əliyeva - 1959-cu ildə anadan olub. Ali təhsilli mühəndisdir.

3.     Kəmalə Məmməd qızı Əliyeva - 1962-ci ildə anadan olub. Orta təhsillidir.

4.     Süheyl Məmməd oğlu Əliyev –  1964-cu ildə anadan olub. Ali təhsilli iqtisadçı mühəndisdir. 

5.     Əli Məmməd oğlu Əliyev - 1966-cı ildə anadan olub. Ali təhsilli mühəndis, hüquqşünasdır.

6.     Fərid Məmməd oğlu Əliyev –  1970-ci ildə anadan olub. Ali təhsilli iqtisadçı, hüquqşünasdır.

Əliyev Məmməd Əli oğlu 03.11.2004-cü ildə Şabran rayonunda dünyasını dəyişmişdir.